હાલના ઉત્તરાખંડમાં એક સમયે બાણાસુર નામના અસુર રાજાનું રાજ હતું. કહેવાય છે કે, બાણાસુરની પુત્રી ઉષાએ સ્વપ્નમાં શ્રીકૃષ્ણના પૌત્ર અનિરુદ્ધ પ્રત્યે આકર્ષિત થઈ ગઈ હતી, અને તેણે પોતાની પ્રિય સખી ચિત્રલેખા દ્વારા અનિરુદ્ધનું અપહરણ કરાવી તેની સાથે ગાંધર્વ વિવાહ કરી લીધા હતા. આ વાતની જાણ થતા બાણાસુરે અનિરુદ્ધને નાગપાસમાં કેદ કરી દીધા. આ સમાચાર નારદ દ્વારા શ્રીકૃષ્ણને મળતા શ્રીકૃષ્ણ અનિરુદ્ધના મદદે આવ્યા અને બાણાસુર સાથે ભયંકર યુદ્ધ થયું. યુદ્ધમાં બાણાસુરનો પરાજય થયો. છતાં ભગવાન શિવના આગ્રહથી શ્રીકૃષ્ણે બાણાસુરને જીવીત છોડ્યા.